open-index/open-wikipedia-markdown huggingface dataset:
Dag Ellingsen

**Dag Ellingsen** (født 1956) er en norsk sosiolog. Han er forsker II ved Arbeidsforskningsinstituttet og har tidligere vært forsker og førsteamanuensis ved Institutt for kriminologi og rettssosiologi ved Universitetet i Oslo (1992–1996), seniorforsker ved Agderforskning, seniorrådgiver i Statistisk sentralbyrå og journalist i *[[Økonomisk Rapport]]*. I SSB var han redaktør for tidsskriftet *[[Samfunnsspeilet]]*.

Ellingsen har studert statsvitenskap, kriminologi og sosiologi, og ble mag.art. i sosiologi ved UiO i 1985. Ellingsen har forsket på økonomisk kriminalitet, levekår, marginalisering og krigsbarn. Han er også medforfatter av *[[Norsk krigsleksikon]]*. I 2008 utgav Ellingsen en uautorisert biografi om Olav Thon.

## Bibliografi
:*Ufullstendig liste*
*  
* *Reven. Olav Thon og hans metoder*. Spartacus Forlag, 2008.

## Referanser
Ecuador (film)

***Ecuador*** er en norsk dokumentarfilm fra 1954 om Ecuadors jungel. Regi, manus og foto var ved Per Høst. Filmen var satt sammen av opptak som Høst gjorde på en ekspedisjon til Ecuador sommeren 1953. Han var også og Galapogos, noe som ble til dokumentarfilmen ''Galapogos''.

## Referanser


## Eksterne lenker
*
Ski-VM 2009 – 30 kilometer fri teknikk kvinner

**Kvinnenes 30&nbsp;km fri teknikk** i fellesstart under Ski-VM 2009 ble avholdt den 28. februar 2009 i Liberec.

## Resultater

## Eksterne lenker
*  Offisielle resultater på www.fis-ski.com
HD 92788 b

**HD 92788 b** er en eksoplanet omtrent 107&nbsp;lysår unna i stjernebildet Sekstanten. Planeten går i bane rundt stjernen HD 92788, og har en masse tilsvarende omtrent 3,68&nbsp;ganger Jupiter og en store halvakse på 0,97&nbsp;AE, med en omløpstid på omtrent 326&nbsp;dager.

## Referanser




## Eksterne lenker
* 
*
Nils Kolberg

**Nils Olaus Kolberg** (født 19. oktober 1891 i Onsøy, død 7. februar 1989 samme sted) var en norsk misjonær for Det Norske Misjonsselskap. Han ble uteksaminert på Misjonsskolens XI kull (1914–1918), og studerte språk i USA i 1918. Før han reiste til USA ble han ordinert av biskop Støylen i Kristiansand 30. juni 1918.

Han var ved Yiyang stasjon i Hunanprovinsen 1920-27, først arbeidet han i en del av distriktet 1921–24 og siden hele. Der var han bestyrer for gutteskolen mens han også underviste ved lærerinneskolen. Han var ved Tungping stasjon 1930-37. I perioden 1927–30 var han hjemme i Norge, og i 1937 returnerte han for godt til Norge på grunn av dårlig helse. Han bidro i misjonsarbeidet hjemmefra, og underviste i kinesisk.

Nils Kolberg er sønn av Paul Kolberg (1859–1939) og Olava Marie Hansen (1867–1962). Han ble gift med Helga Lovise Fjeldly (1922–1979) i Yiyang i 1922.

## Referanser


## Eksterne lenker
*
Chen Shih-hsin

**Chen Shih-hsin** (født 16. november 1978) er en taiwansk tidligere taekwondoutøver.

Hun representerte Kinesisk Taipei under Sommer-OL 2004 i Athen, der hun tok gull. 

## Referanser


## Eksterne lenker
*
Yanelis Labrada

**Yanelis Labrada** (født 8. oktober 1981) er en cubansk tidligere taekwondoutøver.

Hun representerte landet sitt under Sommer-OL 2004 i Athen, der hun tok sølv. 

## Referanser


## Eksterne lenker
*
Gladys Mora

**Gladys Mora** (født 31. juli 1980) er en colombiansk tidligere taekwondoutøver.

Hun representerte landet sitt under Sommer-OL 2004 i Athen, der hun ble nummer 4. 

## Referanser


## Eksterne lenker
*
Frank Schöbel

**Frank Schöbel** (født 11. desember 1942 i Leipzig i Tyskland) er en tysk sanger og skuespiller. Han regnes til de fremste schlagersangere fra Øst-Tyskland.

## Liv og virke
### Bakgrunn
Frank Schöbel var annen sønn av en operasangerinne. Hans musikalske talent ble tidlig oppdaget. Som syvåring begynte han på forberedelsesskole for Thomanerchor, et viktig kor i Leipzig. Men i stedet for å begynne i koret interesserte han seg mer for popmusikk. Han gikk i lære som mekaniker.

### Musiker
Hans løpebane som musiker begynte i Erich-Weinert-Ensemble som var del av Nationale Volksarmee. 

Hans første album (sammen med Chris Doerk) utkom i 1968. Allerede i 1971 hadde han med låten *Wie ein Stern* fremgang i begge deler av Tyskland. Av singelen solgte han i Øst-Tyskland 400&nbsp;000 og i Vest-Tyskland 150&nbsp;000 stykk. Frank Schöbel var også en av de få østtyske sangere som hadde tillatelse til å opptre i Vest-Tyskland. Ved siden av schlager sang han også barnesanger og julesanger sammen med sin familie. Dessuten var han moderator i TV og skuespiller i noen filmer av det østtyske filmselskapet DEFA.

## Diskografi

* 2006 - Egal was passiert
* 2004 - Fröhliche Weihnachten mit Frank
* 2003 - Augenblicke
* 2002 - Wie ein Stern. Die 40 schönsten Songs zum Jubiläum
* 2002 - Leben...so wie ich es mag
* 2000 - Einmal Himmel und zurück
* 2000 - Nur das Beste
* 2000 - Heimliche Träume
* 2000 - Schlager Rendezvous
* 2000 - Die schönsten Balladen und Lovesongs
* 1999 - Seine Hits der neunziger Jahre
* 1999 - Die schönsten Balladen
* 1998 - Heißer Sommer
* 1998 - frank und frei. belächelt,bekannt,beknackt - CD zum Buch
* 1996 - Mädchen du bist schön
* 1996 - Gold 2
* 1995 - Jetzt oder nie
* 1994 - Fröhliche Weihnachten in Familie
* 1994 - Gold
* 1993 - Seine Hits der achtziger Jahre
* 1993 - Seine Hits der siebziger Jahre
* 1993 - Seine Hits der sechziger Jahre
* 1989 - Wir brauchen keine Lügen mehr
* 1986 - Ich brauch dich so
* 1985 - Weihnachten in Familie
* 1981 - Das Jubiläumsalbum
* 1981 - Wovon ich träume
* 1980 - Frank International
* 1978 - Frank
* 1977 - O Lady
* 1975 - Ich bleib' der Alte
* 1975 - Komm, wir malen eine Sonne
* 1975 - Songs für dich
* 1975 - Insel im Golf von Cazone
* 1975 - Die großen Erfolge
* 1974 - Ja, der Fußball ist rund wie die Welt
* 1974 - Freunde gibt es überall
* 1973 - Frank Schöbel
* 1973 - Nicht schummeln, Liebling!
* 1972 - Hallo Dolly
* 1972 - Wie ein Stern
* 1971 - Für unsere Freunde *(med Chris Doerk)*
* 1969 - Chris & Frank *(med Chris Doerk)*
* 1968 - Heißer Sommer *(med Chris Doerk)*

## Filmografi
* 1972 - Nicht schummeln, Liebling
* 1967 - Heißer Sommer
* 1967 - Hochzeitsnacht im Regen
* 1966 - Reise ins Ehebett

## Selvbiografi
* Frank Schöbel: *Frank und frei. Die Autobiographie.* Verlag Das Neue Berlin, Berlin 1998 (mit CD, ISBN 3-360-00847-2), Aufbau Verlag, Berlin 2000, ISBN 3-7466-1382-5.

## Referanser


## Litteratur
* Rainer Bratfisch: *Schöbel, Frank*. I: *Wer war wer in der DDR?* 5. Ausgabe. Band 2, Ch. Links, Berlin 2010, ISBN 978-3-86153-561-4.

## Eksterne lenker
* 
* 
*
Dalia Contreras

**Dalia Contreras Rivero** (født 20. september 1983) er en venezuelansk tidligere taekwondoutøver.

Hun representerte landet sitt under Sommer-OL 2004 i Athen, der hun ble nummer 8. Hun tok bronse under Sommer-OL 2008.

## Referanser


## Eksterne lenker
*
Ski-VM 2007 – 30 kilometer klassisk kvinner

**30 km klassisk kvinner** i fellesstart under Ski-VM 2007 ble avholdt den 3. mars 2007 i Sapporo.

## Resultater

## Eksterne lenker
*  Offisielle resultater på www.fis-ski.com
Ivett Gonda

**Ivett Gonda** (født 28. april 1986) er en canadisk taekwondoutøver.

Hun representerte landet sitt under Sommer-OL 2004 i Athen, der hun ble nummer 5. Hun har representert Ungarn siden 2013.

## Referanser


## Eksterne lenker
*
PSR B1257+12 B

**PSR B1257+12 c** (ex **PSR B1257+12 B**) eller **Poltergeist** er en eksoplanet omtrent 980&nbsp;lysår unna i stjernebildet Jomfruen. PSR B1257+12B var den første planeten noensinne oppdaget utenfor vårt eget solsystem, og er en av tre kjente objekter i bane rundt pulsaren PSR B1257+12, i en bane 0,36&nbsp;AE utenfor stjernen og med en omløpstid på omtrent 66 dager. Planeten er over fire ganger så massiv som jorden. Siden planet B og planet C i dette planetsystemet har svært like masser (i tillegg til å gå i bane svært nær hverandre), forårsaker de målbar perturbasjon på hverandres baner. Som forventet, bekreftet den oppdagede perturbasjonen at planetene faktisk fantes. Nøyaktige masser for de to planetene, i tillegg til inklinasjoner ble målt ut ifra beregninger av hvor mye de to planetene påvirker hverandre.

## Noter


## Referanser

* 


## Eksterne lenker
* 
* Pulsar Planets
El-Ghriba-synagogen

**El-Ghriba-synagogen** er en svært gammel synagoge rett ved Hara Seghira, noen kilometer sørvest av Houmt Souk på den tunisiske øya Djerba. El-Ghriba-synagogen er mer enn 2&nbsp;000 år gammel, og var dermed over 600 år gammel da Tunisia ble muslimsk. Dermed er dette den eldste synagogen i Afrika og en av de eldste i verden.

## Opprinnelsen (myte)
Et sagn sier at en gruppe jøder flyktet etter ødeleggelsen av Det første tempelet i Jerusalem og kom til øya Djerba, hvor de så bygde denne synagogen.

## Valfartssted
I flere århundrer har jødiske Pilegrimer valfartet til El-Ghriba-synagogen i tiden etter pesachfesten.

## Terrorangrep
Den 11. april 2002 gikk en selvmordsbomber til angrep på El-Ghriba-synagogen med en naturgass-tankbil lastet med sprengstoff. 21 mennesker ble drept i dette terrorangrepet, inkludert 14 tyske turister, seks tunisiere og en franskmann. Mer enn 30 mennesker ble såret. Angrepet ble først omtalt som en ulykke, men etterforskingen viste at dette var et planlagt angrep.

## Referanser


## Eksterne lenker
*
Sacix

**Sacix** er en brasiliansk Linux-distribusjon som er basert på Debian. Den ble opprinnelig skapt for å støtte utdanningsprogramvare og fri programvare til Telesenter-prosjektene i byen São Paulo i Brasil.  Sacix blir idag brukt av forskjellige prosjekter med lignende målsetninger, primært fordi hovedegenskapen er en integrert Linux Terminal Server Project-løsning med en profil for hvert prosjekt som benytter skrivebordsmiljøet GNOME på en rekke tynne klienter.

Første versjon ble lansert i 2003. Siste versjon er 5.11 fra 3. november 2005.
Den store synagogen i Stockholm

**Den store synagogen i Stockholm** (hebraisk: בית הכנסת הגדול של שטוקהולם) ligger på Wahrendorffsgatan, ved Berzelii park, i det sentrale Stockholm i Sverige. Det er den største av tre synagoger i Stockholm. De to andre, som er ortodokse, er Adat Jeschurun og Adat Jisrael.

Bygningen av den store synagogen ble påbegynt i 1867 etter tegninger av arkitekt Fredrik Wilhelm Scholander og i 1870 ble den innviet, samme år som jøder fikk alle borgerrettigheter i Sverige. Scholander bygget synagogen etter en visjon av et gammelt assyrisk tempel, noe som blant annet vises i den rike blomsterornamentikk på veggene og rundt søylene. Interiørmessig er synagogen sterkt påvirket av de idealer som karakteriserer tysk reformjødedom og som var den fremherskende innflytelse innen svensk jødedom på den tid. I dag står synagogen for en egalitær, konservativ jødedom; et par ganger i måneden er det dessuten progressive gudstjenester i et tilstøtende lokale.

I forbindelse med synagogen finner man Willy Gordons bronsestatue *Flykten med Toran* som forestiller en jøde som flykter med rullene til Moseloven. Originalen, som bare måler 53 cm, ble laget i 1945.

Rabbiner i 2015 er Ute Steyer, den første kvinnelige rabbiner i Sverige.

## Referanser


## Eksterne lenker
* 
* The Great Synagogue of Stockholm from Museum of the Jewish People at Beit Hatfutsot
* Nordisk familjebok "Synagoga"
* Nordisk familjebok "Stockholm"
Karate under Sentralamerikanske og karibiske leker 2014

**Karate under De sentralamerikanske og karibiske leker 2014** besto av 14 klasser, 7 for kvinner og 7 for menn. Alle tapende semifinalister fikk bronsemedaljer. Den dominikanske republikk ble beste nasjon med seks gullmedaljer foran Venezuela med fire.

Det var sjette gang karate var med i De sentralamerikanske og karibiske leker.

De 22. sentralamerikanske og karibiske leker ble arrangert i Veracruz i Mexico i perioden 14. til 30. november 2014.

## Medaljer

## Eksterne lenker
* Sitio oficial de los XXII Juegos Centroamericanos y del Caribe
Pixart

**Pixart** SRL er et selskap med base i Argentina som utvikler fri programvare. Pixart ble grunnlagt i 1988 som en regional representant for Corel Corporation i Latin-Amerika. Da Corel sluttet med støtten til Corel Linux, fortsatte Pixart prosjektet som fikk navnet **Pixart Linux**. Denne Linux-distribusjonen er basert på Debian.

Distribusjonen er tilgjengelig på engelsk, portugisisk og spansk.

## Referanser
Løgum slott

**Løgum slott ** er en to etasjers bygning med en fløy like vest for Løgumkloster kirke i Tønder kommune i Jylland. Det nåværende slottet er oppført i 1614, delvis over et tidligere kloster, og brukes nå til Folkekirkens etterutdannelse.

## Historie
Cistercienserklosteret i Løgumkloster ble grunnlagt i 1173. Ved arvedelingen mellom kong Christian 3. og hans brødre gikk Løgumkloster til hertug Hans den eldre. Klosteret overlevde i første omgang reformasjonen, men ved den siste abbedens død i 1548 ble det inndratt og underlagt hertug Hans. Ved hans død gikk det over til de gottorpske hertuger.

Løgumslottet ble oppført i 1614 som bolig for hertug Johann Adolf av Gottorp. Det har også vært amtsstue og rettssal i bygningen. Etter den store nordiske krig inndro Frederik IV hertugens slesvigske besittelser, og slottet mistet derfor sin funksjon som hertugbolig. Etter det tilhørte slottet den danske krone til krigen i 1864, da den prøyssiske stat overtok den. Etter gjenforeningen i 1920 ble slottet igjen den danske stats eiendom. 

## Slottet i dag
Slottet brukes i dag av Folkekirkens etterutdannelsesinstitusjoner *Præstehøjskolen* og *Folkekirkens Pædagogiske Institut*.

## Eiere av Løgumkloster, senere Løgumslottet
* (1173-1548) Cistercienserordenen
* (1548-1581) Hertug Hans den eldre
* (1581-1586) Hertug Adolf av Slesvig-Holsten-Gottorp (bror)
* (1586-1587) Hertug Frederik 2. av Slesvig-Holsten-Gottorp (sønn)
* (1587-1590) Hertug Philip av Slesvig-Holsten-Gottorp (bror)
* (1590-1616) Hertug Johan Adolf av Slesvig-Holsten-Gottorp (bror)
* (1616-1659) Hertug Frederik 3. av Slesvig-Holsten-Gottorp 
* (1659-1695) Hertug Christian Albrecht av Slesvig-Holsten-Gottorp (søn)
* (1695-1702) Hertug Frederik 4. av Slesvig-Holsten-Gottorp (sønn)
* (1702-1714) Hertug Karl Frederik av Slesvig-Holsten-Gottorp (sønn) 
* (1714-1864) Kronen
* (1864-1920) Den prøyssiske stat
* (1920-) Den danske stat

## Referanser


## Eksterne lenker
* [Historisk atlas: Slottet i Løgumkloster](http://historiskatlas.dk/Slottet_i_L%C3%B8gumkloster_(3867))
LEAF Project

**Linux Embedded Appliance Framework** (**LEAF**) er en samling Linux-distribusjoner som begynte som en fork fra Linux Router Project (LRP) floppydisk-distribusjonen. Distribusjonen er basert på Debian.

De fleste av brukerne av disse distribusjonene er primært interessert i ruter- og brannmur-funksjonalitet, spesielt i kombinasjon med grafiske skall, pakkefilter, filtjenere, Secure Shell-tjenere, Domain Name System-tjenere, webmin og lignende.

Siste versjon er 7.3.0 fra 31. desember 2023.
Kilikia-edelgran

**Kilikia-edelgran** (*Abies cilicica*) er et bartre i furufamilien. 

Den blir 25–35&nbsp;m høy med en stammediameter på 210 cm. Arten er ganske lik nordmannsedelgran (*Abies nordmanniana*), men kan kjennes på at barken er mørkegrå og glatt med store, svarte ringer der greiner har falt av. Konglene er 15–30&nbsp;cm lange og 4–6&nbsp;cm brede.

Kilikia-edelgran er utbredt i fjellstrøk 1000–2000 moh. ved den nordøstlige middelhavskysten og finnes i Taurusfjellene i Tyrkia og noen steder i Syria og Libanon. Den vokser i rene bestander, eller sammen med libanonseder. I Libanon kan den også vokse sammen med gresk einer, middelhavseiner, osp og libanoneik, mens den i Tyrkia finnes sammen med europahumlebøk, orientagnbøk, tarmvriasal, mannaask og mahaleb.

## Referanser


## Eksterne lenker

*
Kurumin

**Kurumin** er en tidligere Live-CD Linux-distribusjon som var basert på Debian. Den hadde automatisk deteksjon av maskinvare (en egenskap arvet fra Knoppix) og et portugisisk brukergrensesnitt. Størrelsen på disk-imaget i versjon 7.0 var omtrent 603 MB.

Kurukim versjon 1.4 ble lansert 29. mai 2003.
Version NG 8.06, basert på Ubuntu 8.04, ble lansert 24. juni 2008, og opphørte den 29. januar 2009.
Bertrand Tavernier

**Bertrand Tavernier** (født 25. april 1941, død 25. mars 2021) var en fransk regissør, manusforfatter, skuespiller og filmprodusent. Han arbeidet som filmkritiker, manusforfatter og kortfilmregissør før spillefilmdebuten med ''Urmakeren'' (1974). 

En av hans mest populære filmer var *[[Rent bord]]* (1981), et kriminaldrama med understrømninger av svart humor inspirert av en roman av den amerikanske forfatteren Jim Thompson. Tavernier regisserte også engelskspråklige filmer som ''Round Midnight'' (1986), med Dexter Gordon inspirert av livene til jazzmusikerne Lester Young og Bud Powell.

## Filmografi (utvalg)
*1974 – *Urmakeren*
*1976 – *Dommeren og morderen*
*1979 – *Død "på direkten"*
*1980 – *En ukes frihet*
* 1981 – *[[Rent bord]]*
*1984 – *En søndag på landet*
*1986 – *Round Midnight*
*1989 – *Livet og intet annet*
*1991 – *Krig uten navn*
*1994 – *L. 627 - Gatens lov*
*1994 – *D'Artagnans datter*
*1995 – *[[Lokkeduen]]*
*1999 – *Det begynner i dag*
*2002 – *Samarbeidets pris*
*2010 – *Prinsessen av Montpensier*
* 2013 – *Quai d'Orsay*
* 2016 – *Voyage à travers le cinéma français*

## Referanser


## Eksterne lenker
*
Ski-VM 2007 – Sprint kvinner

**Sprint kvinner** i klassisk stil under Ski-VM 2007 ble avholdt den 22. februar 2007 i Sapporo.

## Resultater

## Eksterne lenker
*  Offisielle resultater på www.fis-ski.com
Kanotix

**Kanotix**, også kalt **KANOTIX**, er en Live CD Linux-distribusjon som er basert på Debian med avansert maskinvare-deteksjon. Den kan kjøre fra en optisk disk eller USB uten å benytte en harddisk.

Kanotix benytter KDE som standard skrivebordsmiljø, men finnes også i versjoner med LXDE.

Første versjon ble lansert 24. desember 2003. Siste versjon ble lansert 26. april 2015.
Wirmer-fanen

**Wirmer-fanen**, også kjent som **Motstandsflagget** eller **Stauffenberg-flagget**, er et forslag til Tysklands nasjonalflagg, foreslått av den katolske juristen og motstandsmannen Josef Wirmer, deltager i 20. juli-attentatet i 1944. Fargene er basert på Tysklands nasjonalfarger, fargene brukt av de revolusjonære tyskere som kjempet mot Napoleon på 1800-tallet; korset stammer fra Wirmers religiøse overbevisning, og er likt de nordiske korsflagg. I nyere tid har det blitt populært blant høyreekstreme og nasjonalistiske grupper, som PEGIDA. Flagget ble ikke valgt av Det parlamentariske råd i 1948-49. En modifisert versjon ble brukt av Christlich Demokratische Union fra 1953 til omtrent 1970.

## Referanser
Notre-Dame de Laon

**Cathédrale Notre-Dame de Laon**, Notre-Damekatedralen i Laon, er en kirkebyning i gotisk stil i byen Laon i Aisne i det nordlige Frankrike oppført under tiden 1150–1250.

Katedralen minner starkt om Notre-Dame de Paris. Berømt er katedralens store kor som bærer alle unggotikkens kjennemerker. En egenhet er det romanske tårnet over korsmidten.

## Bildegalleri

File:Cathédrale de Laon 14 09 2008 2.jpg|Utsyn mot katedralen, fra nordøst.
File:West towers Laon Cathedral.jpg|De begge vesttårnene, sett østifra over taket.
Fil:Cathédrale Laon 5.JPG|Nordfasaden på katedralen, med kun ett oppbygd tårn.
Fil:Laon Cathedral south tower.jpg|Sørtårnet, sett fra sørvesttårnet.
File:Interieur2 kathedraal Laon.JPG|Midtskipet i katedralen.
Fil:OLB Laon Rhino1.jpg|Vannspyer i form av en neshorn.


## Litteratur
* W.W. Clark, R. King: *Laon Cathedral*, architecture 1, volume 1, London, Harvey Miller, 1983 - ISBN 0-905203-55-0

## Referanser


## Eksterne lenker
*
Terje Skyvulstad

**Terje Skyvulstad** (født 1957) er en norsk lærer og fagforeningsmann.

Skyvulstad ble valgt til første nestleder i Utdanningsforbundet på landsmøtet i 2012, og gjenvalgt i 2015. Han har tidligere vært nestleder og fylkesleder i Utdanningsforbundet Østfold.

Skyvulstad sitter også i styret i Unio. Han var nestleder i Unio i 2014-2015.

Han har 20 års erfaring som lærer i grunnskolen og videregående skole, deriblant fem år på skolen ved Sunnaas sykehus.

## Referanser
Agnès Varda

**Agnès Varda** (født **Arlette Varda**, 30. mai 1928 i Ixelles i Belgia, død 29. mars 2019 i Paris) var en belgiskfødt fransk filmregissør.

## Liv og virke
### Bakgrunn
Varda ble født i Belgia med gresk far og fransk mor. Familien flyttet i 1940 til Sète i Frankrike, der hun tilbrakte tenårene. Da hun var 18 år gammel skiftet hun fornavn til Agnès.

Varda studerte ved École du Louvre og fotokunst ved École des Beaux-Arts. Etter avsluttede studier arbeidet hun som fotograf ved Théâtre National Populaire i Paris.

### Karriere
Varda skapte filmer med et fokus på dokumentarisk realisme, feminisme og samfunnskritikk, ofte med en særpreget essayistisk og eksperimentell stil. Vardas arbeid var viktige for utviklingen av den franske bølgen, for eksempel var hennes bruk av location-opptak og ikke-profesjonelle skuespillere i 1950-årene nyskapende.

Varda var gift med filmregissøren Jacques Demy fra 1962 til hans død i 1990. Etter hans bortgang laget hun filmen *[[Jacquot de Nantes]]* (norsk: *Lille Jacques fra [[Nantes]]*) som en *hommage* til ham. Hun regisserte også to andre filmer om ham eller basert på hans verk: *[[Les demoiselles ont eu 25 ans]]* og *[[L'Univers de Jacques Demy]]*.

I februar 2019 deltok hun på Filmfestivalen i Berlin.

Varda døde av brystkreft den 29. mars 2019 i sitt hjem i Paris.

## Filmografi
### Spillefilmer
* 1955 *La pointe courte*
* 1962 *[[Cleo fra 5 til 7]] (Cléo de 5 à 7)*
* 1965 *Lykken (Le Bonheur)*
* 1966 *Vesenene (Les Créatures)*
* 1977 *[[Den ene synger, den andre ikke]] (L'Une chante, l'autre pas)*
* 1985 *[[Vagabond (film)|Vagabond]] (Sans toit ni loi)*
* 1987 *Kung-Fu Master (Le Petit amour)*
* 1991 *Lille Jacques (Jacquot de Nantes)*
* 1995 *Hundre-og-en netter (Les Cent et une nuits de Simon Cinéma)*
* 2017 *Faces Places*

### Dokumentar/episodefilmer
* 1967 *Langt fra Vietnam*
* 1987 *Jane B. par Agnès V.*
* 1993 *Les demoiselles ont eu 25 ans*
* 1995 *L'Univers de Jacques Demy*
* 2000 *[[Samlerne og jeg]] (Les Glaneurs et la glaneuse)*
* 2002 *Les Glaneurs et la glaneuse... deux ans après*
* 2006 *Quelques veuves de Noirmoutier*
* 2008 *Les Plages d'Agnès*
* 2017 *The Gleaners and I*

## Referanser


## Eksterne lenker
*
Waunana (språk)

**Waunana** (*woun meu*), også kjent som **noanama**, er et chocospråk som snakkes i departementet Chocó i det nordlige Colombia og i provinsen Darién i det sørøstlige Panama. Språket er forholdsvis homogent, men kan deles inn i to hoveddialekter: *döchaarpien* og *dösĩgpien*.

## Litteratur
* Mejía, G. (2000). «Presentación y descripción fonológica y morfosintáctica del waunana». I: González, M. y Rodríguez, M. (red.). *Lenguas indígenas de Colombia: una visión descriptiva*, (s. 85-91). Bogotá: Instituto Caro y Cuervo.
* 

## Eksterne lenker
*
Wendell Lira

**Wendell Silva Lira** (født 7. januar 1989 i Goiânia) er en brasiliansk fotballspiller. Per januar 2016 spiller han spiss for den brasilianske klubben Vila Nova FC.

11. januar 2016 ble han tildelt Puskás-prisen av FIFA for årets mål i verden, med 46,7 % av stemmene blant de tre kandidatene. Målet skåra han for Goianésia mot Atlético Goianiense 11. mars 2015.

## Referanser


## Eksterne lenker
* 
* «Wendell Lira: It’s like a dream» , *FIFA.com*, 11. januar 2016.
Veke

En **veke** er vanligvis en tvunnet tråd eller lisse av bomull som holder flammen i et levende lys eller oljelampe for en bestemt tidsperiode avhengig av egenskapene til veken. En veke virker på grunn av kapillarkrefter, slik transporteres  drivstoffet til flammen. Når flytende «drivstoff», typisk smeltet voks, når flammen fordamper det og  brenner. Det som influerer på hvordan lyset brenner er vekens diameter, stivhet, varmemotstand og tvinning.

## Eksterne lenker
* Varför brinner ljusets veke inte upp?. (Fra svenske *Illustrerad Vetenskap*).
Pseudocallopistus

***Pseudocallopistus*** er en slekt av biller som hører til familien praktbiller (Buprestidae).

## Utseende
En stor, avlang, skinnende grønn praktbille. Pronotum er tett punktert, ganske rett tilsmalnende forover. Dekkvingene har markerte lengdefurer.

## Levevis
Som hos de fleste andre praktbiller utvikler larvene seg i død ved.

## Utbredelse
Slekten er utbredt i Sørøst-Asia (i alle fall på Borneo).

## Systematisk inndeling

furupraktbiller (Chrysochroinae) blir noen ganger plassert som en stamme i underfamilien Buprestinae.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien furupraktbiller (Chrysochroinae) Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chrysochroina Laporte de Castelnau, 1835
******** Slekten *Pseudocallopistus* Obenberger, 1942 - bare én kjent art:
********* *[[Pseudocallopistus resplendens]]* (Gory, 1840)

## Referanser


## Eksterne lenker
* 
* Bilde av arten
Maddy

**Maddy** er et engelsk kvinnenavn. Navnet er vanlig i New Zealand og Australia.

## Etymologi
*Maddy* er en diminutiv form av *[[Madeline]]* eller *[[Madison]]*. *Madeline* er en engelsk form av latinske *Magdalena*, som betyr «fra Magdala». *Madison* er dannet av et etternavn som betyr «sønn av Maud».

Andre varianter av navnet er *Maddie* og *Maddi*. *Madde* er en svensk kjæleform av *[[Madeleine]]*, en fransk form av *Magdalena*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
*Maddy English (1925&ndash;2004), amerikansk baseballspiller
*Maddy Prior (født 1947), engelsk sanger
*Maddy Crippen (født 1980), amerikansk svømmer
*Maddy Curley (født 1981), amerikansk skuespiller
*Maddy Hill (født 1990), engelsk skuespiller
*Maddy Evans (født 1991), amerikansk fotballspiller
*Maddie Bowman (født 1994), amerikansk freestylekjører
*Maddie Hasson (født 1995), amerikansk skuespiller
*Maddie Marlow (født 1995), amerikansk countrysanger
*Maddie Ziegler (født 2002), amerikansk danser

## Annen bruk av navnet
**[[Liv og Maddie]]*, amerikansk TV-serie

## Referanser


## Eksterne lenker
Afrochroa

***Afrochroa*** er en slekt av biller som hører til familien praktbiller (Buprestidae).

## Utseende
En ganske stor (ca. 40 millimeter), metallisk grønn praktbille. Pannen og pronotums sider er metallisk purpurfargede. På siden av hver dekkvinge er det en bred, rødbrun lengdestripe.

## Levevis
Som hos de fleste andre praktbiller utvikler larvene seg i død ved, på trær i slekten *[[Grewia]]* (lindefamilien). De voksne billene finnes gjerne på løvverket til disse trærne.

## Utbredelse
Arten er vidt utbredt i Afrika, i alle fall i Senegal og Namibia.

## Systematisk inndeling

furupraktbiller (Chrysochroinae) blir noen ganger plassert som en stamme i underfamilien Buprestinae. Arten ble før plassert som den eneste afrikanske arten i slekten *[[Chrysochroa]]*.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[furupraktbiller]] (Chrysochroinae)** Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chalcophorina Lacordaire, 1857
******** Slekten *Afrochroa* Holynski, 2001
********* *[[Afrochroa lepida]]* (Gory, 1832)

## Referanser


## Eksterne lenker
* 
* Side om ''Afrochroa lepida''
Taif

**Taif** (arabisk: ‏الطائف‎, *at-Tā'if*, *aṭ-Ṭāʾif*) er en by i det vestre Saudi-Arabia, 70 kilometer sørøst for Mekka. Folketallet var på 579&nbsp;970 innbyggere ved folketellingen i 2010.

I førislamsk tid ble gudinnen Allāt dyrket i Taif. Nå kan man i stedet finne gravene til en av profeten Muhammeds kusiner og for to av hans barn som døde som spedbarn.

Byen ligger på et fruktbart høyplatå i Hijaz på en høyde av 1880 meter. Området er gunstig for dyrking av frukt, grønnsaker og korn. På grunn av sitt svale klima var Taif godt likt som sommerbosted for Mekkas hasjimittiske ledere, likesom senere også for den saudiske kongefamilien.

Taif tilhørte det hasjimittiske kongeriket Hijaz fra 1916 til byen ble erobret av Ibn Saud i 1924. Sammen med de hellige byer Mekka og Medina ble Taif innlemmet i kongeriket Saudi-Arabia da dette ble dannet i 1932.

## Referanser


## Litteratur
* Heinz Gaube: *Taif. Entwicklung, Struktur und traditionelle Architektur einer arabischen Stadt im Umbruch*. Wiesbaden 1993.
* M.J. Kister: "Some reports concerning al-Ṭāʾif" i *Jerusalem Studies in Arabic and Islam* 1 (1979) 1-18.
* M. Lecker: Art. "al-Ṭāʾif" i *The Encyclopaedia of Islam. New Edition* Bd. X, s. 115-116.

## Eksterne lenker
*
Functional Requirements for Bibliographic Records

**Functional Requirements for Bibliographic Records** (**FRBR**) er en modell for å spesifisere hvordan bibliografiske poster i en bibliotekkatalog kan knyttes til hverandre, basert på begrepene verk, uttrykk, manifestasjon og eksemplar.

## Litteratur
* 
*
Hofuf

**Hofuf** (også transkribert *Hufuf*, *Hofof*, med eller unfer den foranstilte artikkel *al-*, الهفوفarabisk: ‎*al-Hufūf*) er en by i det østlige Saudi-Arabia, med et innbyggertall (pr. 2004) på cirka 288.000. Byen er sentralt i området kjent som al-Hasa-oasen, og ligger i landets Østprovins. Den er kjent som et sentrum for saudisk kultur og utdannelse.

## Litteratur
* Gerhard Heck, Manfred Wöbcke, DuMont Reiseverlag, 2011: *Arabische Halbinsel* (Vorschau bei Google)

## Eksterne lenker
*
Jizan

**Jizan**  (arabisk: ‏جازان‎, *Jazān*, *Ǧāzān*), også transkribert *Gizan* eller *Gazan*, er en by i det sørvestlige Saudi-Arabia, med et innbyggertall (pr. 2004) på cirka 101.000. Byen er hovedstad i landets Jizan-provins, på kysten til Rødehavet, og tett på grensen til nabolandet Jemen.

Som det er tilfelle for de aller fleste deler av landet, er innbyggerne for det meste sunnier - skjønt noe opp i innlandet er det en større gruppe sjiamuslimer.

Byen har en betydelig havn, og herfra utskipes det ikke minst jordbruksprodukter. Området er kjent for sin produksjon av mango, dadler og papaya. 

## Eksterne lenker
*
Nena (navn)

**Nena** er et kvinnenavn med flere opprinnelser. Det er vanlig blant annet i Mikronesia og Kenya.

## Etymologi
Kvinnenavnet *Nena* har flere opprinnelser. Det er:
*en engelsk og spansk variant av *[[Nina]]*, som igjen har flere opprinnelser, blant annet en russisk diminutiv av *[[Anna]]*, «gunst, nåde», og en kortform av navn som slutter på *-nina* og *-nine*. 
*et mikronesisk navn som på chamorro betyr «kjær».
*et kenyansk navn som på swahili betyr «taler».

*Nena* er også et maorisk mannsnavn som betyr «krise».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
*Nena (født 1960), tysk sanger som egentlig heter Gabriele Susanne Kerner
*Nena France (født 1990), britisk-thailandsk modell

## Referanser


## Eksterne lenker
Duba

**Duba** (arabisk: ضبا, *Ḍubā*) er en by i det nordvestlige Saudi-Arabia, med et innbyggertall på cirka 65.000. Byen er vikrigste havneby i landets Tabuk-provins, på kysten til Rødehavet.

## Eksterne lenker
* 
* Offisiell nettside
Abu Arish

**Abu Arish** (arabisk: ابو عريش) er en by i Saudi-Arabia. Den ligger ved Rødehavet. Ved folketellingen i 2010 hadde Abu Arish 61&nbsp;047 innbyggere.

## Referanser
Jubail

**Jubail** (arabisk: ‏الجبيل‎, *al-Ǧubail*; også transkribert *Al-Jubail* eller *Al Jubayl*) er en by i det østlige Saudi-Arabia, med et innbyggertall (pr. 2004) på cirka 223.000. Byen ligger i landets Østprovins. Den ligger på kysten til Den persiske gulf, og er blant annet et sentrum for den kongelige saudiske flåte.

## Eksterne lenker
*
Afif

**Afif** (arabisk: **عفيف**) er en by i Najdregionen i Saudi-Arabia. Afif ligger halvveis mellom byene Riyadh og Mekka. Folkemengden oppgikk til 45&nbsp;525 innvånere ved folketellingen i 2010.

## Referanser
Ras Tanura

**Ras Tanura** (arabisk: رأس تنورة, *Ra's Tannūrah*) er en havneby i provinsen Ash Sharqiyah i østre Saudi-Arabia, ved Persiagulfen, nord for Dammam. Den er landets største oljehavn, og her finnes petroleumraffinerier med stor raffineringskapasitet. Ras Tanura ble utbygd av Aramco (Arabian American Oil Company) på 1930-tallet og 1940-tallet etter store oljefunn i området.

Navnet Ras Tanura benyttes både om et inngjerdet bostadområde for ansette i Saudi Aramco (også kalt «Najmah») og til et industriområde lenger ut på halvøya som tjener som en stor oljehavn og oljeoperasjonssenter for Saudi Aramco] det største oljeselskapet i verden. I dag har bostadområdene omkring 3&nbsp;200 innbyggere, inkludert noen få amerikanere og briter. 

Geografisk ligger Ras Tanura-komplekset litt sør for den moderne industrihavnebyen Jubail og nord for den gamle havnebyen Dammam. Selv om havneområdet til Ras Tanura ligger på en liten halvøy, har Saudi Aramco bygd flere kunstig øyer fordi de moderne oljetankerane trenger dypere vann. I tillegg er det bygd produksjonsanlegg for oljerigger i nærheten, hovedsakelig av Saudi Aramco, Schlumberger og Halliburton.

## Eksterne lenker
*
Dhahran

**Dhahran** (arabisk: الظهران, *aẓ-Ẓahrān*) er en by i provinsen Ash Sharqiyah i det østre Saudi-Arabia, på en liten halvøy ved Persiabukten, omkring 13 kilometer sør for Dammam. Folkemengden er på cirka 120&nbsp;000 innbyggere.

## Næringsliv
Dhahran er knutepunkt for flere oljeledninger, og er et viktig administrativt senter for den saudiske oljeindustrien. Store oljefunn ble gjort i området i 1931, og i 1935 boret man det første brønnen, som benyttes fortsatt, av *Standard Oil of California* (senere Chevron), som dannet et datterselskap i Saudiaraba, *Arabian American Oil Company (ARAMCO)*. Selskapet heter i dag Saudi Aramco, eies av den saudiske staten og har sitt hovedkontor i Dhahran.

## Samferdsel
Byen ligger ved jernbanen mellom Dammam og Riyadh, og har en internasjonal flyplass.

## Kultur og utdannelse
I Dharhan finnes et universitet og et teknisk museum.

## Referanser


## Eksterne lenker
*
Clay Pigeons

**Clay Pigeons** var et amerikansk bombefly av typen Boeing B-17 som den 8. mai 1944 nødlandet i Østersjøen og sank på 39 meters dyp utenfor Runnö omkring 15&nbsp;km sydøst for Oskarshamn.

## Bakgrunn
Den 8. mai 1944 startet *Clay Pigeons* fra flybasen i Thurleigh i Storbritannia med løytnant Louis F. Matichka fra New York som kaptein. Flyet var et av totalt 30 fra USAs 367. bombeskvadron med oppdrag om å bombe Berlin i Tyskland.

*Clay Pigeons* (*Leirduene*) slapp ved 11-tiden på formiddagen sine bomber over Berlin, og ble deretter truffet av tyske luftverngranater. En av fire motorer havarerte, en annen ble skadet og fikk oljelekkasje. For å slippe å nødlande i Tyskland fløy de inn i svensk luftrom og nødlandet i havet knappe to km øst for Runnö i Oskarshamns skjærgård. Flyet brakk i to og sank nesten umiddelbart.
Alle ti besetningsmedlemmene kom seg ut. Folk på den nærliggende øyen Vållö hadde sett flyet nødlande og satte ut båter for å redde besetningen. Samtlige ti overlevde, trass i at de hadde ligget nesten en time i vannet. Besetningen ble internert i Sverige fram til krigens slutt.

## Vraket oppdages
Efter flere mislykkede forsøk på å lete opp flyet ble vraket oppdaget i 1982 da en fisker, Sven-Gunnar Svensson, fikk metallbiter fra flyet i sitt garn. Flyet ligger på 39 m dyp, om lag en nautisk mil øst for Runnö.

## Se også
*Liberty Lady

## Referanser


## Eksterne lenker
* Ingen tilgjengelige
Cathrine Senje

Polly **Cathrine** Graff **Senje** (født 22. juli 1927 i Ibestad, død 20. desember 2015 i Oslo) var en norsk lærer og forfatter som bodde på Oppsal i Oslo. Hun var gift med Sigurd Senje. Hun var sentral i oppbyggingen av Norsk barnebokinstitutt, noe hun fikk Askeladdprisen for i 2003. Hun var også sentral i oppførelsen av *Spillet om Sarabråten*, som hennes mann skrev. For sitt omfattende arbeid fikk hun bydelsprisen i 2007. Hun var også en engasjert medlem av Østensjøvannets Venner og skrev artikler i bladet Sothøna.

Fra 1980 var hun varamedlem til Norsk Språkråd og fra 1981 var hun medlem av Det sakkyndige råd for åndsverker.

## Heder
* Askeladdprisen 2003
* Østensjø bydels pris 2007

## Bibliografi
* *Fem år og fire uker, og så var Norge fritt*. Cappelen 1995 ISBN 9788202152680

## Kilder
* Nekrolog i Aftenposten 12. januar 2016 side 43

## Referanser


## Eksterne lenker
* Minneside hos Jølstad.no
Ski-VM 2007 – 50 kilometer klassisk menn

**50 km klassisk menn** i fellesstart under Ski-VM 2007 ble avholdt 4. mars 2007 i Sapporo.

## Resultater

## Eksterne lenker
*  Offisielle resultater  på www.fis-ski.com
Eurico Gaspar Dutra

**Eurico Gaspar Dutra** (født 18. mai 1883, død 11. juni 1974) var en brasiliansk politiker knyttet til partiet Partido Social Democrático.

Fra 31. januar 1946 til 31. januar 1951 var han Brasils president. Tidligere hadde han som krigsminister tvunget sin forgjenger, den de-facto diktatoriske president Getúlio Dornelles Vargas til å fratre, etter at man fryktet at han etter 15 års regjeringstid (1930-1945), der han aldri hadde blitt valgt og kun hadde legitimitet gjennom det militære, på tross av sine kunngjøringer likevel ville stille til valg til presidentembetet i 1945.

Motorveien mellom São Paulo og Rio de Janeiro (BR-116/SP-60) er oppkalt etter ham.

## Referanser


## Kilder
* McCann; Frank D. *Soldiers of the Patria: A History of the Brazilian Army, 1889–1937* Stanford University Press 2004, side 441, nest siste avsnitt Se på Google Books

## Eksterne lenker
*
Runnö

**Runnö** er en øy i Østersjøen, vel 10&nbsp;km sørøst for Oskarshamn på Småland i Sverige. Øya er 589 hektar stor og inngår i et større naturreservat på totalt 2385 hektar (inklusive vannområdene). Runnö er den største øya i Oskarshamns kommune. I naturreservatet, som ble opprettet i 2009, inngår foruten Runnö blant annet øyene Runnö Rödskär i nordøst og Littlö i sør.

## Historikk
Runnö var lenge bebodd og hadde sitt største befolkningsantall i 1885 da 90 personer bodde på øya. Levebrødet til øyas befolkning har vært en kombinasjon av fiske, jordbruk og husdyrhold. I 1931 fikk Runnö telefonforbindelse og i 1954 strømforsyning. På øya finnes to små nabobyer: Norrgården og Sörgården som ikke inngår i naturreservatet. For tiden er Runnö først og fremst bebodd om sommeren, men det drives også fiske fra øya i deler av året.

Øya fikk oppmerksomhet under andre verdenskrig da et amerikansk bombefly nødlandet på sjøen og besetningen ble reddet av lokale fiskere.

## Referanser


## Litteratur
* Granlund, J. (1958): «Runnö i Kalmarsund, en skärgårdsös omvandling» i: *Stranda härads hembygdsförenings årsskrift*, 31-32 årgangene, 1957-1958. 
* Norell, T. (1987): *Öliv – en skildring av livet på Runnö.* Oskarshamns kulturnämnd.

## Eksterne lenker
* ''Örapport Runnö'', Kalmar läns museum
* Länsstyrelsen i Kalmar län om Runnö.
Pygicera

***Pygicera*** er en slekt av biller som hører til familien praktbiller (Buprestidae). Slekten omfatter bare én kjent art.
## Utseende
En middelsstor, blank praktbille. Pronotum er metallglinsende svart med oransje sidekanter. Dekkvingene er mønstret i svart og oransje, mønsteret er nokså variabelt. Dekkvingene har rader av grove punkter. Undersiden er kobber- til purpuraktig metallisk.

## Utbredelse
Arten lever i Chile.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Julodimorphini Kerremans, 1902
******* Slekten *Pygicera* Kerremans, 1903
******** *[[Pygicera scripta]]* (Laporte de Castelnau & Gory, 1837)

## Referanser


## Eksterne lenker
* 
* Nettside om ''Pygicera scripta''
Ski-VM 2007 – 30 kilometer skiathlon menn

**30 kilometer skiathlon menn** under Ski-VM 2007 ble avholdt 24. februar 2007 i Sapporo.

Forrige gang øvelsen ble avholdt i ski-VM var i Oberstdorf

Neste gang øvelsen ble avholdt i ski-VM var i Liberec

## Resultater

## Eksterne lenker
*  Offisielle resultater på www.fis-ski.com
Eurythyrea

***Eurythyrea*** er en slekt av biller som hører til familien praktbiller (Buprestidae).

## Utseende
Stort sett middelsstore (gjerne 10-25 millimeter), metallisk fargede praktbiller. Kroppen er mer eller mindre spoleformet, hos denne slekten er kroppsformen noe smalere enn hos den nærtbeslektede slekten *[[Buprestis]]*, og fargene gjerne noe mer skinnende. Hodet er stort og bredt, fasettøynene ikke spesielt store. Pronotum er mye bredere enn langt, med omtrent rette sider. Dekkvingene har markerte punktrader.

## Levevis
De fleste praktbillenes larver utvikler seg i ulike slags død ved. Billene legger egg på nylig døde stammer, men larveutviklingen kan ta ganske lang tid. Ved er næringsfattig og larvene vokser derfor langsomt.

## Utbredelse
Slekten er utbredt i den palearktiske sone og Sørøst-Asia. Det er fire arter i Europa, men slekten mangler i den nordvestlige delen.

## Systematisk inndeling

Inndelingen følger . Slekten er trolig søstergruppen til den artsrike slekten *[[Buprestis]]*.

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Buprestini Leach, 1815
******* Understammen Buprestina Leach, 1815
******** Slekten *Eurythyrea* Dejean, 1833
******** I Europa:
********* *[[Eurythyrea aurata]]* (Pallas, 1776)
********* *[[Eurythyrea austriaca]]* (Linnaeus, 1767)
********* *[[Eurythyrea micans]]* (Fabricius, 1793)
********* *[[Eurythyrea quercus]]* (Herbst, 1780)
******** I Asia:
********* *[[Eurythyrea bilyi]]* Weidlich, 1987
********* *[[Eurythyrea eao]]* Semenov, 1895
********* *[[Eurythyrea fastidiosa]]* (Rossi, 1790)
********* *[[Eurythyrea grandis]]* Deichmuller, 1886
********* *[[Eurythyrea longipennis]]* Heer, 1847
********* *[[Eurythyrea oxiana]]* Semenov, 1895
********* *[[Eurythyrea tenuistriata]]* Lewis, 1893

## Referanser


## Eksterne lenker
*
Megactenodes

***Megactenodes*** er en slekt av biller som hører til familien praktbiller (Buprestidae).

## Utseende
Middelsstore (gjerne 20-30 millimeter), avlange, metallisk fargede praktbiller. Fasettøynene er forholdsvis store, antennene ganske korte. Dekkvingene har ofte opphøyde lengderibber.

## Utbredelse
Slekten er utbredt i Afrika.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Actenodini Kerremans, 1890
******* Slekten *Megactenodes* Kerremans, 1893 
******** *[[Megactenodes aenea]]* (Thomson, 1878)
******** *[[Megactenodes capitosa]]* Thery, 1934
******** *[[Megactenodes chrysifrons]]* (Quedenfeldt, 1886)
******** *[[Megactenodes cupriventris]]* Kerremans, 1912
******** *[[Megactenodes ebenina]]* (Quedenfeldt, 1886)
******** *[[Megactenodes levior]]* (Quedenfeldt, 1886)
******** *[[Megactenodes raffrayi]]* Thery, 1930
******** *[[Megactenodes reticulata]]* (Klug, 1855)
******** *[[Megactenodes tenuecostata]]* (Quedenfeldt, 1886)
******** *[[Megactenodes unicolor]]* (Gory & Laporte, 1837)
******** *[[Megactenodes westermanni]]* (Gory & Laporte, 1838)

## Referanser


## Kilder
* World Catalog - Buprestidae. Liste over artene

## Eksterne lenker
*
Livsgledesykehjem

**Livsgledesykehjem** (endret navn til Livsgledehjem mars 2017) er en nasjonal sertifiseringsordning som er utviklet av stiftelsen Livsglede for Eldre ved Sigrid Moum.

## Historie
Ideen til **Livsgledesykehjem** oppsto da sykepleierstudenter i Trondheim så nytten av å sette ivaretakelsen av individuelle psykososiale behov hos sykehjemsbeboere i system. I 2007 startet stiftelsen Livsglede for Eldre et pilotprosjekt i samarbeid med Trondheim kommune som senere ble den nasjonale sertifiseringsordningen Livsgledesykehjem. De første sertifiseringene ble gjennomført våren 2010 ved Buran helse- og velferdssenter og Havsteinekra helse- og velferdssenter i Trondheim. I 2011 ble sertifiseringen nasjonal gjennom Stortingsmelding 29: Morgendagens omsorg, og en utrullingsplan for nasjonal utbredelse av Livsgledesykehjem ble laget i samarbeid med Helsedirektoratet. Høsten 2014 ble det opprettet et nasjonalt styringsråd for implementering av Livsgledesykehjem.

## Ideologi
Sertifiseringsordningen Livsgledesykehjem er utviklet i tett samarbeid med ansatte på flere sykehjem, og tar utgangspunkt i hva som er mulig å gjennomføre i en vanlig arbeidsdag, uten ekstra bemanning. Ved hjelp av systematisk kartlegging av interesser, ønsker og behov hos hver enkelt beboer, god planlegging, tydelig ansvarsfordeling og samspill med frivillige/eksterne ressurser lages det nye rutiner og rytmer i hverdagen ved sykehjemmet, slik at de kulturelle, åndelige og sosiale behovene (sekundærbehovene) til beboerne blir ivaretatt. De ansatte ved livsgledesykehjemmene lærer seg å jobbe etter en modell som innebærer planlegging, utføring, evaluering, korrigering og til slutt standardisering.

## Referanser
Ctenoderus

***Ctenoderus*** er en slekt av biller som hører til familien praktbiller (Buprestidae).

## Utseende
Forholdsvis små (ca. 10 millimeter), brede, metallisk fargede praktbiller.

## Utbredelse
Slekten er utbredt i Sør-Amerika.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Anthaxiini 
******* Slekten *Ctenoderus* Germain, 1856
******** *[[Ctenoderus chloris]]* (Germain, 1856)
******** *[[Ctenoderus maulicus]]* (Molina, 1782)
******** *[[Ctenoderus oyarcei]]* (Germain & Kerremans, 1906)

## Referanser


## Eksterne lenker
*
Ski-VM 2007 – 15 kilometer fri teknikk menn

**15 kilometer fri teknikk for herrer** under Ski-VM 2007 ble avholdt den 28. februar 2007 i Sapporo.

## Resultater

## Eksterne lenker
*  Offisielle resultater  på www.fis-ski.com
Den andre brasilianske republikk

I Brasils historie blir årene 1946-1964 også kalt **Den andre brasilianske republikk** (eller, i Brasil, *46 års-republikken*). Den var preget av politisk ustabilitet.

1945 ble president Getúlio Vargas avsatt i et ublodig militærkupp, men hans innflytelse på brasiliansk politikk forble tydelig fram til slutten av den andre republikken. Eurico Gaspar Dutra ble innsatt som president i 1946. I denne perioden dominerte tre partier brasiliansk politikk. To av dem støttet Vargas; Partido Trabalhista Brasileiro og Det brasilianske sosialdemokratiske partiet i midten, og anti-Vargas-partiet União Democrática Nacional til høyre.

## Kilder
* República Populista InfoEscola (Språk: portugisisk)
Ski-VM 2007 – 4 × 5 kilometer stafett kvinner

**4 × 5 kilometer stafett kvinner** (2 × 5&nbsp;km klassisk + 2 × 5&nbsp;km fristil) under Ski-VM 2007 ble avholdt 2. mars 2007 i Sapporo.

## Resultater

## Eksterne lenker
*  Offisielle resultater på www.fis-ski.com
Ski-VM 2009 – 4 × 5 km stafett kvinner

**Kvinnenes 4 x 5 kilometer stafett** (2 x 5 km klassisk + 2 x 5 km fristil) under Ski-VM 2009 ble avholdt den 26. februar 2009 i Liberec.

## Resultater

## Eksterne lenker
*  Offisielle resultater på www.fis-ski.com